# Il-Ġurnal Uffiċjali C 19A/25 t

| | ISSN 1725-5015 |
| --- | --- |
| Il-Ġurnal Uffiċjali
  ta’ l-Unjoni Ewropea | C 19A |
| | |
| Edizzjoni bil-Malti | Informazzjoni u Avviżi | Volum 5125ta' Jannar 2008 |

ISSN 1725-5015

Il-Ġurnal Uffiċjali

ta’ l-Unjoni Ewropea

C 19A

Edizzjoni bil-Malti

Informazzjoni u Avviżi

Volum 5125ta' Jannar 2008

---

| Avviż Nru | Werrej | Paġna |
| --- | --- | --- |
| | V   Avviżi |
| | PROĊEDURI AMMINISTRATTIVI |
| | Uffiċċju għall-Armonizzazzjoni fis-Suq Intern |
| 2008/C 019A/01 | Proċedura ta' selezzjoni għat-tfassil ta' lista ta' riżerva għal pożizzjonijiet bħala membru tal-Bordijiet ta' l-Appell ta' l-uffiċċju għall-Armonizzazzjoni fis-Suq Intern (Trade marks u disinji) – VEXT/08/566/AD/BoA | 1 |

Avviż Nru

Werrej

Paġna

V   Avviżi

PROĊEDURI AMMINISTRATTIVI

Uffiċċju għall-Armonizzazzjoni fis-Suq Intern

2008/C 019A/01

Proċedura ta' selezzjoni għat-tfassil ta' lista ta' riżerva għal pożizzjonijiet bħala membru tal-Bordijiet ta' l-Appell ta' l-uffiċċju għall-Armonizzazzjoni fis-Suq Intern (Trade marks u disinji) – VEXT/08/566/AD/BoA

1

| MT | |
| --- | --- |

MT

---

V Avviżi

PROĊEDURI AMMINISTRATTIVI

Uffiċċju għall-Armonizzazzjoni fis-Suq Intern

| 25.1.2008 | MT | Il-Ġurnal Uffiċjali ta’ l-Unjoni Ewropea | CA 19/1 |
| --- | --- | --- | --- |

25.1.2008

MT

Il-Ġurnal Uffiċjali ta’ l-Unjoni Ewropea

CA 19/1

---

PROĊEDURA TA' SELEZZJONI GĦAT-TFASSIL TA' LISTA TA' RIŻERVA GĦAL POŻIZZJONIJIET BĦALA MEMBRU TAL-BORDIJIET TA' L-APPELL TA' L-UFFIĊĊJU GĦALL-ARMONIZZAZZJONI FIS-SUQ INTERN

(Trade marks u disinji)

VEXT/08/566/AD/BoA

(2008/C 19 A/01)

1.   DESKRIZZJONI TA' L-UFFIĊĊJU

L-Uffiċċju għall-Armonizzazzjoni fis-Suq Intern (Trade Marks u Disinji), “l-Uffiċċju”, ġie stabbilit mir-Regolament tal-Kunsill (KE) Nru 40/94 tal-20 ta' Diċembru 1993 dwar it-trade mark Komunitarja (ĠU KE L 11, 14.01.1994) (1).

L-Uffiċċju, li għandu personalità ġuridika u li huwa indipendenti fir-rigward ta' kwistjonijiet tekniċi, amministrattivi u finanzjarji, huwa responsabbli sabiex jamministra s-sistemi tat-trade mark Komunitarja u d-disinn Komunitarju. It-trade marks u d-disinji komunitarji rreġistrati mill-Uffiċċju jipproduċu l-effetti tagħhom fl-Unjoni Ewropea kollha.

In-numru totali ta' applikazzjonijiet għal trade mark Komunitarja ppreżentati sa l-aħħar ta' Diċembru 2006 kien ta' 550 000 b'mod approssimattiv, fejn 78 000 minnhom kienu ppreżentati fl-2006. 69 000 applikazzjoni għal disinji Komunitarji ġew ippreżentati matul l-istess sena. Il-baġit ta' l-Uffiċċju għall-2007 kien ta' madwar 275 miljun EUR u n-numru ta' postijiet kien jilħaq 650.

Il-lingwi ta' l-Uffiċċju huma l-Ispanjol, il-Ġermaniż, l-Ingliż, il-Franċiż u t-Taljan.

L-Uffiċċju għandu s-sede tiegħu f'Alicante, Spanja.

2.   IL-BORDIJIET TA' L-APPELL

Il-Bordijiet ta' l-Appell huma responsabbli mid-deċiżjonijiet dwar appelli kontra d-deċiżjonijiet ta' l-eżaminaturi, tad-Diviżjonijiet ta' l-Oppożizzjoni, tad-Diviżjoni ta' l-Amministrazzjoni ta' Trade Marks u Disinji u tad-Diviżjoni tal-Kanċellazzjoni ta' l-Uffiċċju.

Id-deċiżjonijiet tal-Bordijiet ta' l-Appell huma meħuda minn Bordijiet komposti minn chairperson u żewġ membri. Tnejn minn tlieta jridu jkunu kwalifikati legalment. F'ċerti każijiet speċifiċi, id-deċiżjonijiet huma meħuda minn Bord b'aktar membri jew minn membru wieħed, li jrid ikun kwalifikat legalment. Skond ir-rekwiżiti tas-servizz, membri jistgħu jiġu assenjati għal wieħed jew diversi Bordijiet ta' l-Appell. Il-membri tal-Bordijiet ta' l-Appell huma indipendenti. Fid-deċiżjonijiet tagħhom huma mhumiex marbuta b'ebda istruzzjonijiet.

Il-Bordijiet ta' Appell attwalment jikkonsistu fi President, tliet chairpersons u ħdax il-membru assistit minn personal legali u amministrattivi bis-sostenn tar-Reġistru u s-Servizz ta' Dokumentazzjoni u Sostenn. Madwar 70 persuna taħdem fil-Bordijiet ta' l-Appell u s-servizzi li jappoġġjawhom.

Il-Bordijiet jirċievu madwar 1 800 appell kull sena, fost liema 65 % minnhom huma bl-Ingliż, 20 % bil-Ġermaniż u l-bqija fil-lingwi l-oħra ta' l-UE.

3.   POŻIZZJONI LI GĦANDHA TIMTELA

L-Uffiċċju qiegħed ifittex kandidati għat-tfassil ta' lista ta' riżerva sabiex jimtlew minimu ta' tliet pożizzjonijiet bħala membru tal-Bordijiet ta' l-Appell.

4.   ĦATRA

Membri tal-Bordijiet ta' l-Appell huma maħtura, għall-perijodu ta' ħames snin, mill-Bord Amministrattiv ta' l-Uffiċċju. Il-mandat jista' jiġi mġedded għal perjodi addizjjonali ta' ħames snin jew sa l-età tal-pensjoni f'każ li tali età tiġi milħuqa matul mandat ġdid.

Id-data tal-bidu tal-kariga hija mistennija li tkun matul l-2009.

5.   KONDIZZJONIJIET TA' L-IMPJIEG

Ser jiġi offrut lill-kandidat li jintgħażel kuntratt ta' ħames snin bħala membru tal-personal temporanju skond l-Artikolu 2(a) tal-Kondizzjonijiet ta' l-Impjieg ta' Impjegati Oħrajn tal-Komunitajiet Ewropej, fil-grupp ta' funzjoni ta' l-amministraturi (AD), grad 11. Is-salarju bażiku fix-xagħar li jikkorispondi ma' l-ewwel pass ta' dan il-grad huwa ta' EUR 8 500,81. Hemm elementi oħra tas-salarju li jirriflettu l-istat ta' miżżewweġ/a u tfal dipendenti. Barra minn hekk, jingħataw ukoll diversi konċessjonijiet għall-ġarr u għall-ivvjaġġar, kif ukoll għall-assigurazzjoni għas-saħħa u għal xi inċidenti u skema tal-pensjoni. Is-salarju huwa soġġett għat-taxxa tal-Komunità u tnaqqis ieħor msemmi fil-Kundizzjonijiet ta' l-Impjieg ta' Impjegati Oħrajn tal-Komunitajiet Ewropej. Huwa madanakollu eżenti min kull tassazzjoni nazzjonali. It-Tfal dipendenti jistgħu jattendu l-Iskola Ewropea f'Alicante, bla ħlas. L-Uffiċċju joffri servizzi ta' sistemar mill-ġdid. Aġenzija li tieħu ħsieb is-sistemazzjonijiet tikkuntattja lill-kandidat qabel ma dan/din jibdew ix-xogħol tagħhom sabiex tgħinhom isibu akkomodazzjoni permanenti, u tipprovdihom ukoll b'informazzjoni dwar Alicante, lukandi, kiri ta' karozzi u informazzjoni oħra utli bħal per eżempju s-servizz tal-pick-up mill-ajruport.

Membri tal-Bordijiet ta' l-Appell li jiġu maħtura b'riżultat ta' din il-proċedura ta' selezzjoni u li l-mandat tagħhom ġie mġedded għal terminu ġdid bi qbil ma' l-Artikolu 131(2) tar-Regolament Nru. 40/94, jistgħu jiġu klassifikati mill-ġdid mill-Bord Amministrattiv fuq proposta tal-President tal-Bordijiet ta' l-Appell fil-grupp ta' funzjoni AD, grad 12, dovut għall-esperjenza preċedenti tagħhom bħala membri tal-Bordijiet ta' l-Appell.

Kandidati li jintgħażlu:

| — | li inħatru formalment bħal membri tal-Bordijiet ta' l-Appell mill-Kunsill skond il-proċedura mniżżla fl-Artikolu 131(1) tar-Regolament Nru. 40/94, qabel l-emena provduta mir-Regolament (KE) Nru. 422/2004 tad-19 ta' Frar 2004 (ĠU UE L70/1 tad-9 ta' Marzu 2004); u |
| --- | --- |

—

li inħatru formalment bħal membri tal-Bordijiet ta' l-Appell mill-Kunsill skond il-proċedura mniżżla fl-Artikolu 131(1) tar-Regolament Nru. 40/94, qabel l-emena provduta mir-Regolament (KE) Nru. 422/2004 tad-19 ta' Frar 2004 (ĠU UE L70/1 tad-9 ta' Marzu 2004); u

| — | li l-kuntratt inizjali tagħhom ġie stabbilit taħt il-Kundizzjonijiet ta' l-Impjieg għal Impjegati Oħrajn tal-Komunitajiet Ewropej preċedenti (“CEOS”); u |
| --- | --- |

—

li l-kuntratt inizjali tagħhom ġie stabbilit taħt il-Kundizzjonijiet ta' l-Impjieg għal Impjegati Oħrajn tal-Komunitajiet Ewropej preċedenti (“CEOS”); u

| — | li l-mandat tagħhom huwa mġedded b'riżultat tal-proċedura ta' selezzjoni; u |
| --- | --- |

—

li l-mandat tagħhom huwa mġedded b'riżultat tal-proċedura ta' selezzjoni; u

| — | li l-grad tagħhom fi żmien it-tiġdid huwa għola mill-grad AD12, |
| --- | --- |

—

li l-grad tagħhom fi żmien it-tiġdid huwa għola mill-grad AD12,

jistgħu jiġu klassifikati mill-ġdid mill-Bord Amministrattiv ta' l-Uffiċċju fuq proposta tal-President tal-Bordijiet ta' l-Appell għal grad (sal-grad AD13) u pass b'tali mod illi, bi qbil mad-dispożizzjonijiet imniżżla fiċ-CEOS fis-seħħ, is-salarju bażiku tagħhom ikun fl-eqreb livell possibbli (kemm jekk ftit iktar kif ukoll jekk ftit inqas) għas-salarju bażiku (2) li jkunu rċevew fi tmiem il-mandat preċedenti tagħhom.

L-impjieg jintemm fid-data stabbilita fil-kuntratt jew inkella fuq talba tal-membru tal-personal temporanju in kwistjoni, wara li jgħaddu tliet xhur ta' avviż, mingħajr preġudizzju għad-dispożizzjonijiet rilevanti tal-Kondizzjonijiet ta' l-Impjieg imsemmija hawn fuq.

6.   KONDIZZJONIJIET BAŻIĊI

Il-kandidati jridu jkunu ċittadini ta' wieħed mill-Istati Membri ta' l-Unjoni Ewropea.

Il-Kandidati ma jridu qatt ikunu nstabu ħatja ta' xi reati kriminali.

Skond l-Artikolu 131(2) tar-Regolament (KE) Nru 40/94 dwar it-trade mark komunitarju, hekk kif emendat mir-Regolament tal-Kunsill (KE) Nru 422/2004 tad-19 ta' Frar 2004, għandhom ikunu f'pożizzjoni illi jaħdmu l-ewwel mandat ta' ħames snin sħaħ mid-data tal-bidu tal-kariga tagħhom. Il-mandat ma jistax jiġġedded sa lil hinn minn tmiem ix-xagħar illi matulu l-kandidat ikun laħaq l-età tal-pensjoni obbligatorja (65 sena) taħt ir-regoli tal-pensjoni tas-servizz ċivil Ewropew.

7.   IL-KWALIFIKI MINIMI U L-ESPERJENZA U L-KAPAĊITAJIET LINGWISTIĊI MEĦTIEĠA

Il-kandidati għandhom ikunu kapaċi jaħdmu f'ambjent multilingwali (korp ta' l-Unjoni Ewropea) u għandu jkollhom il-kapaċità illi jaħdmu fuq numru kbir ta' każijiet, li għandhom jiġu deċiżi fi żmien raġonevoli u b'mod kolleġjali, skond l-objettivi definiti mill-President tal-Bordijiet ta' l-Appell.

Il-kwalifiki minimi u l-esperjenza meħtieġa huma s-segwenti:

| a) | Livell ta' edukazzjoni li jikkorrispondi ma' studji universitarji mitmuma u ċċertifikati permezz ta' diploma fil-każ li l-perijodu normali għall-edukazzjoni universitarja huwa ta' erba' snin jew aktar, jew livell ta' edukazzjoni li jikkorrispondi ma' studji universitarji mitmuma u ċċertifikati permezz ta' dipolma u esperjenza professjonali rilevanti ta' sena minn ta' l-inqas fil-każ li l-perijodu normali ta' edukazzjoni universitarja jkun ta' tliet snin mill-inqas; u |
| --- | --- |

a)

Livell ta' edukazzjoni li jikkorrispondi ma' studji universitarji mitmuma u ċċertifikati permezz ta' diploma fil-każ li l-perijodu normali għall-edukazzjoni universitarja huwa ta' erba' snin jew aktar, jew livell ta' edukazzjoni li jikkorrispondi ma' studji universitarji mitmuma u ċċertifikati permezz ta' dipolma u esperjenza professjonali rilevanti ta' sena minn ta' l-inqas fil-każ li l-perijodu normali ta' edukazzjoni universitarja jkun ta' tliet snin mill-inqas; u

| b) | Sad-data perentorja għas-sottomissjoni ta' l-applikazzjonijiet, irid ikun hemm minimu ta' 15-il sena ta' esperjenza ta' xogħol rilevanti għall-kariga mitluba, esperjenza li tkun ġiet akkwiżita wara d-data tal-lawrja jew ta' dik tal-lawrja u l-esperjenza msemmija hawn fuq; u |
| --- | --- |

b)

Sad-data perentorja għas-sottomissjoni ta' l-applikazzjonijiet, irid ikun hemm minimu ta' 15-il sena ta' esperjenza ta' xogħol rilevanti għall-kariga mitluba, esperjenza li tkun ġiet akkwiżita wara d-data tal-lawrja jew ta' dik tal-lawrja u l-esperjenza msemmija hawn fuq; u

| c) | Minn ta' l-inqas ħames snin minn din l-esperjenza għandha tkun ġiet akkwiżita fil-qasam tal-proprjetà intellettwali u, b'mod partikolari, fil-qasam tat-trade marks u d-disinji. |
| --- | --- |

c)

Minn ta' l-inqas ħames snin minn din l-esperjenza għandha tkun ġiet akkwiżita fil-qasam tal-proprjetà intellettwali u, b'mod partikolari, fil-qasam tat-trade marks u d-disinji.

Il-Kandidati għandu jkollhom ukoll konoxxenza fil-fond ta' waħda mil-lingwi uffiċjali ta' l-Unjoni Ewropea u  konoxxenza sodisfaċenti ta' tieni lingwa uffiċjali ta' l-Unjoni Ewropea. Waħda minn dawn il-lingwi trid tkun waħda mill-ħames lingwi ta' l-UASI, jiġifieri l-Ispanjol, il-Ġermaniż, l-Ingliż, il-Franċiż u t-Taljan.

8.   KWALIFIKI OĦRA

Dawn li ġejjin jiġu kkunsidrati bħala ta' vantaġġ:

| — | Lawrja universitarja fil-liġi; |
| --- | --- |

—

Lawrja universitarja fil-liġi;

| — | Esperjenza professjonali ta' ħidma f'lingwa li mhijiex ilsien il-pajjiż tal-kandidat; |
| --- | --- |

—

Esperjenza professjonali ta' ħidma f'lingwa li mhijiex ilsien il-pajjiż tal-kandidat;

| — | Konoxxenza fil-fond ta' l-Ingliż jew il-Ġermaniż. |
| --- | --- |

—

Konoxxenza fil-fond ta' l-Ingliż jew il-Ġermaniż.

9.   SOTTOMISSJONI TA' L-APPLIKAZZJONIJIET

Sabiex l-applikazzjoni tkun valida, il-kandidati għandhom jiktbu fl-indirizz li ġej:

| Chairman of the Administrative Board |
| --- |
| Office for Harmonization in the Internal Market |
| (Trade Marks and Designs) |
| Avenida de Europa, 4 |
| E - 03008 Alicante |
| SPAIN |

Chairman of the Administrative Board

Office for Harmonization in the Internal Market

(Trade Marks and Designs)

Avenida de Europa, 4

E - 03008 Alicante

SPAIN

sa nofs il-lejl ta' l-14 ta' Marzu 2008 l-iktar tard (il-ħin ta' Alicante, it-timbru postali jservi bħala prova tad-data meta ntbagħtet), u jinkludu l-formola ta' applikazzjoni, iddatata u ffirmata. Il-formola hija disponibbli fuq il-websajt ta' l-Uffiċċju: http://oami.europa.eu

Jekk jogħġbok, innota b'mod partikolari illi t-taqsimiet kollha tal-formola għandhom jimtlew. Formola ta' applikazzjoni li ma tkunx kompluta (per eżempju waħda li jkun fiha n-nota “ara is-CV mehmuż”) ma tiġix ikkunsidrata.

L-Applikazzjonijiet għandhom jintbagħtu b'posta rreġistrata. L-envelop u kull korrispondenza għandu jkollhom din ir-referenza: VEXT/08/566/AD/BoA.

L-envelop għandu jiġi mmarkat kif ġej: “Not to be opened by the mail service”.

10.   PROĊEDURA TA' SELEZZJONI

L-għażla se ssir taħt il-kontroll tal-Bord Amministrattiv.

Applikazzjonijiet minn kandidati li ma jissodisfawx il-kondizzjonijiet bażiċi jew li m'għandhomx il-kwalifiki minimi u l-esperjenza meħtieġa ser jiġu miċħuda.

At a later stage in the procedure, candidates will be requested to provide evidence that they have not been convicted or found guilty of any criminal offence as well as supporting documents relating to the basic requirements laid down, the minimum qualifications and experience required and other qualifications required, in particular:

Fi stadju ulterjuri tal-proċedura, il-kandidati se jiġu mitluba sabiex jipprovdu evidenza li qatt ma kienu nstabu ħatja ta' xi reat kriminali kif ukoll ser jintalbu dokumenti ta' sostenn għall-kondizzjonijiet bażiċi mniżżla, il-kwalifiki minimi u l-esperjenza meħtieġa u kwalifiki oħra rikjesti, b'mod partikolari:

| 1) | Kopja ta' dokument ta' identità (bħal passaport jew karta ta' l-identità); |
| --- | --- |

1)

Kopja ta' dokument ta' identità (bħal passaport jew karta ta' l-identità);

| 2) | Kopji ta' diplomi li jiċċertifikaw il-kwalifiki speċificati fuq il-formola ta' applikazzjoni; |
| --- | --- |

2)

Kopji ta' diplomi li jiċċertifikaw il-kwalifiki speċificati fuq il-formola ta' applikazzjoni;

| 3) | Kopji taċ-ċertifikati jew dokumenti oħra li jirrelataw ma' l-esperjenza professjonali msemmija f'punt 7 sabiex jagħtu prova tad-dikjarazzjonijiet magħmula fil-formola ta' applikazzjoni. |
| --- | --- |

3)

Kopji taċ-ċertifikati jew dokumenti oħra li jirrelataw ma' l-esperjenza professjonali msemmija f'punt 7 sabiex jagħtu prova tad-dikjarazzjonijiet magħmula fil-formola ta' applikazzjoni.

Kull kwalifika jew esperjenza professjonali li ma tiġix sostnuta b'dokumenti mehmuża ma' l-applikazzjoni, bħal kopji tad-dipolomi jew ċertifikati ta' impjieg, mhijiex se tiġi kkunsidrata u dan jirriżulta fit-tiċħid ta' l-applikazzjoni, ikun fejn ikun wasal l-istadju tal-proedura. B'mod partikolari, ir-referenzi għal provi dokumentati li jinsabu f'applikazzjonijiet preċedenti (jew fil-fajl personali ta' applikant intern) mhux se jiġu kkunsidrati.

Meta titlesta l-proċedura ta' selezzjoni, il-kandidati li jintgħażlu jiġu mniżżla fuq lista ta' riżerva li jkun fiha massimu ta' 4 kandidati. Filwaqt li ma jiġux offerti ebda garanziji, l-inklużjoni fil-lista tfisser li l-kandidati jistgħu jiġu offerti kuntratt ta' personal temporanju, dejjem skond il-ħtiġiet tal-Bordijiet ta' l-Appell. Il-lista ta' riżerva tibqa' valida sal-31 ta' Diċembru 2009.

L-OHIM se jiggarantixxi li d-“data personali tal-kandidati tiġi pproċessata kif meħtieġ mir-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwu fir-rigward ta' l-ipproċessar ta' data personali mill-istituzzjonijiet u l-korpi tal-Komunità u dwar il-movement liberu ta' dik id-data. Dan partikolarment japplika għall-kunfidenzjalità u s-sigurtà tat-tali data (Ġurnal Uffiċjali tal-Komunitajiet Ewropej L 8 tat-12 ta' Jannar 2001”

L-OHIM tapplika politika ta' opportunitajiet indaqs u taċċetta applikazzjonijiet mingħajr distinzjoni fuq bażi ta' sess, razza, kulur, oriġini etnika jew soċjali, karatteristiċi ġenetiċi, lingwa, reliġjon, opinjoni politika jew ta' kull xorta oħra, appartenenza ma' minoranza nazzjonali, proprjetà, twelid, diżabilità, età jew orjentament sesswali.

11.   AKTAR INFORMAZZJONI

Aktar informazzjoni tista' tinkiseb minn:

| Peter Lawrence |
| --- |
| Viċi President u Direttut |
| Dipartiment għar-Riżorsi Umani |
| Uffiċċju għall-Armonizzazzjoni fis-Suq Intern |
| (Trade Marks u Diżinji) |
| Avenida de Europa, 4 |
| E - 03008 Alicante |
| SPAIN |
| Tel: (+34) 965139147 |
| Fax: (+34) 965139952 |
| e-mail: peter.lawrence@oami.europa.eu |

Peter Lawrence

Viċi President u Direttut

Dipartiment għar-Riżorsi Umani

Uffiċċju għall-Armonizzazzjoni fis-Suq Intern

(Trade Marks u Diżinji)

Avenida de Europa, 4

E - 03008 Alicante

SPAIN

Tel: (+34) 965139147

Fax: (+34) 965139952

e-mail: peter.lawrence@oami.europa.eu

---

(1)  Hekk kif emendat bir-Regolament tal-Kunsill (KE) Nru. 422/2004 tad-19 ta' Frar 2004 (ĠU L 070, 9.3.2004, p. 1)

(2)  Ikkalkulat wara l-aħħar applikazzjoni tal-fattur multiplu.

---